open-index/open-wikipedia-markdown huggingface dataset:
Քրիստիան Գյունտեր

**Քրիստիան Գյունտեր**   (, ) գերմանացի ֆուտբոլիստ, «Ֆրայբուրգ» ակումբի ձախ պաշտպան։

## Անձնական կյանք
Քրիստիան Գյունտերը Շրամբերգ շրջանի Թենենբրոն քաղաքամասից է։ Երիտասարդ հասակում՝ «Ֆրայբուրգ» ակումբի կազմում խաղալու ընթացքում, բնակվել է և՛ Թենենբրոնում, և՛ Ֆրայբուրգում։ Այժմ կնոջ և դստեր հետ բնակվում է Ֆրայբուրգում։

## Կարիերա
Չորս տարեկանում ընդունվել է «Թենենբրոն» ֆուբոլային ակումբ։ 13 տարեկանում «Ֆրայբուրգ»–ի կողմից հրավիրվել է փորձնական մարզման և այդ ժամանակից ի վեր սկսել է հանդես գալ  թիմի երիտասարդական հավաքականում։ 2012 թվականին Գերմանիայի ֆուտբոլային միությոան (ԳՖՄ) գավաթային մրցության ժամանակ եղել  է թիմի ավագը։

#### Պրոֆեսիոնալ ֆուտբոլի սկիզբը
2012-2013 մրցաշրջանին ընդառաջ դարձել է գլխավոր կազմի խաղացող։ Մայքլ Լումբի՝ «Զենիթ» ֆուտբոլային ակումբ վերադարձից հետո դարձել է թիմի ձախ պաշտպան՝ Օլիվիեր Զորգի նոր փոխարինողը։ 2012 թվականի նոյեմբերի 17–ին եղել է խաղի  հայտացուցակում, սակայն դեբյուտը նշել է մի քանի շաբաթ անց՝ դեկտեմբերի 8–ին, երբ թիմը 1։0 հաղթանակ է տոնել «Գրոյտեր Ֆյուրտի» նկատմամբ։ Երկրորդ խաղը անց է կացրել դեկտեմբեր 18–ին ԳՖՄ գավաթի շրջանակներում՝ փոխարինման մտնելով «Կարլսրուհեր»–ի դեմ խաղում։ Իր առաջին մրցաշրջանի ընթացքում ընդհանուր մասնակցել է պաշտոնական 8 հանդիպման։ 2014 թվականին անհայտ ժամանակով երկարաձգել է պայմանագիրը «Ֆրայբուրգ»–ի հետ։
#### Ֆրայբուրգ
2014-2015–ի Բունդեսլիգայի առաջնության շրջանակներում նոյեմբերի 8–ին «Շալկե»–ի դեմ խաղում խփել է առաջին գոլը։ Մրցաշրջանի ավարտից հետո, որի բոլոր խաղերին Գյունտերը մասնակցել էր, թիմը լքեց Բունդեսլիգա 1–ը։ Այդուհանդերձ հաջորդ տարի «Ֆրայբուրգը» վերադարձավ Բունդեսլիգա 1, իսկ Գյունտերը դարձավ թիմի հիմնական ձախ պաշտպան։ 2016-2017 մրցաշրջանում առաջնությունում 7–րդ տեղը գրավելով՝ «Ֆրայբուգ»–ը նվաճեց ՈՒեֆա Եվրոպա Լիգայի 2017-2018–ի որակավորման փուլին մասնակցելու ուղեգիր։  Սակայն 3–րդ փուլում սլովենական «Դոմզալե»-ին 2-1 զիջելով՝ լքեց պայքարը։ 2021 թվականին Գյունտերը կրկին երկարաձգեց պայմանագիրը թիմի հետ անհայտ ժամանակով։

#### Ազգային հավաքական
Քրիստիան Գյունտերը 2013 թվականի հոկտեմբերի 12–ին նորամուտը նշեց մինչև 20 տարեկանների ազգային հավաքականում՝ խաղալով Նիդերլանդներում կայացող 4 ազգերիի մրցաախաղում։
2016 թվականի հուլիսին հրավիրվել է հավաքական՝ մասնակցելու Ռիո դե Ժանեյրոյում կայացող Օլիմպիական խաղերին։ 
2021 թվականին ազգային հավաքականի մարզչի՝ Յոախիմ Լյովի կողմից հրավիրվել է հավաքական մասնակցելու ԵՎՐՈ 2020–ին։ Թիմի  հետ հասել է մինչև 1/8 րդ եզրափակիչ, որտեղ պարտություն է կրել Անգլիայից։

## Ակումբային վիճակագրություն

## Ծանոթագրություններ

## Արտաքին հղումներ
* Spielerprofil auf scfreiburg.com
* Vereinsstationen als Spieler
* CHRISTIAN GÜNTER
* #30 Christian Günter
* Günter Christian
* Spielerprofil

:Կատեգորիա:Գերմանիայի հավաքականի ֆուտբոլիստներ
:Կատեգորիա:Ֆրայբուրգի ֆուտբոլիստներ
:Կատեգորիա:1993 ծնունդներ

Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրայբուրգի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Տիգրան Աբրահամյան

**Տիգրան Հրանտի Աբրահամյան** (), հայ քաղաքական գործիչ, քաղաքագետ, Արցախի նախագահի խորհրդական (2017-2020), Հայաստանի Ազգային ժողովի 8-րդ գումարման պատգամավոր (2021)։

## Կենսագրություն
Տիգրան Աբրահամյանը ծնվել է 1985 թվականին՝ Երևան քաղաքում։

2006-2008 թվականներին պարտադիր զինվորականն ծառայության է անցել Հայաստանի զինված ուժերում, պահեստազորի սպա է։

2006 թվականին ավարտել է Երևանի պետական համալսարանի միջազգային հարաբերությունների ֆակուլտետը՝ քաղաքագետի որակավորմամբ, իսկ 2010 թվականին ավարտել է Երևանի մենեջմենթի համալսարանն ու ստացել կառավարում մասնագետի որակավորում։

2005-2006 թվականներին եղել է Հայաստանի Ազգային Ժողովի պատգամավորի օգնական։ 2009-2012 թվականներին որպես փորձագետ աշխատանքի է անցել Հայաստանի նախագահի աշխատակազմի հանրային կապերի և տեղեկատվության կենտրոնում։ 2012-2014 թվականներին եղել է Հայաստանի նախագահի աշխատակազմի հանրային կապերի և տեղեկատվության կենտրոնի տնօրենի խորհրդական, իսկ 2014-2017 թվականներին՝ նույն կենտրոնի տնօրեն։ 2016 թվականին աշխատանքի է անցել Հայ-ռուսական համալսարանում՝ որպես դասախոս։

2017-2020 թվականներին եղել է Արցախի Հանրապետության նախագահի խորհրդական, Արցախի պետական և Արցախի Մեսրոպ Մաշտոցի անվան համալսարաններում դասախոս է աշխատել 2018-2020 թվականներին։

2020 թվականին հիմնել է «Հենակետ» վերլուծական կենտրոնը, որի տնօրենն է եղել մինչև 2021 թվականը։

Հայաստանի Ազգային Ժողովի պատգամավոր է ընտրվել 2021 թվականի հունիսի 20-ին՝ Պատիվ ունեմ» դաշինքի համապետական ընտրական ցուցակով։

## Պարգևներ և մրցանակներ
* «Հայաստանի զինված ուժեր. 20 տարի»-2012 թվական։
* ԱԺ պատվո-2016 թվական։
* «Մարտական ծառայություն»-2020 թվական։

## Անձնական կյանք
Ամուսնացած է, ունի երկու երեխա։

## Ծանոթագրություններ

## Արտաքին հղումներ
* Զրույց «Հենակետ» վերլուծական կենտրոնի տնօրեն Տիգրան Աբրահամյանի հետ. «Ազգային օրակարգ»
* «Հենակետ» վերլուծական կենտրոն ՀԿ ղեկավար Տիգրան Աբրահամյանի ասուլիսը (Տեսանյութ)

Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ քաղաքագետներ
Կատեգորիա:Հայ քաղաքական գործիչներ
Սուրբ Մինաս եկեղեցի (Զակ)

**Սուրբ Մինաս եկեղեցի**, Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախք մարզի Ախալքալաքի շրջանի  հայաբնակ Զակ գյուղում, կառուցվել է 19-րդ դարում։

Զակ գյուղի Սուրբ Մինաս եկեղեցին հիմնադրվել  է 19-րդ դարի 30-ական թվականներին, որը եղել է ի սկզբանե փայտաշեն և հետո քարաշեն կառույց։ Նման տեղեկություններ մեզ են հասել Վրաստանի հայոց թեմ  և Իմերեթի թեմի հոգևորականների և եկեղեցիների տեղեկագրման տվյալներից։

Հին եկեղեցու տեղ նոր եկեղեցու կառուցելու սկիզբը դրվեց 1890-ական թվականներին, սակայն եկեղեցու կառուցումը ավարտվեց 1909 թվականին, քանի որ 1893-1895 թվականների ընթացքում խնդիրներ առաջացան եկեղեցու շինարարական թույլտվության ստանալու հետ կապված։ Եկեղեցու կառուցումից հետո, մոտ երկու տարի անց օծվեց՝ 1911 թվականի ապրիլի 29-ին։ Եկեղեցին բազիլի տիպի կառույց է, այն կառուցված է բազալտից, նրա չափսերն են (17.17 x 10.6) մետր։

## Ճարտարապետություն
Եկեղեցին ունի երկու մուտք՝ մեկը հարավային, իսկ մյուսը արևմտյան կողմից։ Եկեղեցու պատուհանները գտնվում են հարավային, հյուսիսային և արևմտյան պատերին։ Արևմտյան պատի պատուհաններին կան ելուստներ, որոնց վրա են հենվում կամարները։ Մուտքի վերևի մասում կա տուֆից խաչքար։ Եկեղեցու զանգակատունը գտնվում է արևմտյան մասում, իսկ խորանը գտնվում է արևելյան կողմում։ Խորանի  աջ և ձախ կողմերում կան ավանդատներ, իսկ հյուսիսային պատին տեղակայված է մկրտության ավազանը։

Եկեղեցու հոգևոր կազմը եղել է՝ Տեր-Կարապետ քահ. Դավթյանը և դպիրներ  Հակոբ Տեր-Կարապետյանը ու Մարտիրոս Մկրտչյանը, որոնք քահանայագործել են 1830-1840-ական թվականներին։

Խորհրդային անաստվածության տարիներին եկեղեցին փակվել է և վերածվել է պահեստի, իսկ արդեն հետխորհրդային տարիներին՝ 1990-ական թվականներին եկեղեցին մաքրվում  և բարեկարգվում  է Շահեն Մարտիրոսյանի ջանքերով։

Հետագայում եկեղեցին հիմնանորոգվում է ռուսաստանաբնակ Մնացական, Լևոն և Աշոտ Գասպարյան եղբայրների նյութական աջակցությամբ։

Եկեղեցու բակում է գտնվում  եկեղեցու հիմնադիր քահանայի և նրա որդու՝ Տեր Մակար և Տեր Հակոբ քհն. Կարապետյանների տապանաքարերը, նաև  Գասպարյան եղբայրների կողմից տեղադրված խաչքարերը՝ ի հիշատակ Հայոց ցեղասպանության նահատակների։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ախալքալաքի շրջանի հայկական առաքելական վանքեր և եկեղեցիներ
Կատեգորիա:Եկեղեցիներ այբբենական կարգով
Լեչչե ՖԱ

**«Լեչչե»** (), իտալական պրոֆեսիոնալ ֆուտբոլային ակումբ։ Ակումբը հիմնադրվել է 1908 թվականին։ 2020/2021 մրցաշրջանից հանդես է գալիս Սերիա Բ-ում։

## Պատմություն
Սերիա Ա-ում հանդես է եկել 7 անգամ՝ 1984-85, 1987-88, 1992-93, 1996-97, 1998-99, 2002-03, 2007-08, 2009-10, և 2018-2019 մրցաշրջաններում։ Բացի դրանից Լեչչեն եռակի դարձել է Սերիա Ց-ի չեմպիոն՝ 1945-46, 1975-76, 1995-96, 2017-18 մրցաշրջաններում։

2011/2012 մրցաշրջանը Լեչչեն սկսեց նորանշանակ գլխավոր մարզիչ՝ Էուսեբիո դի Ֆրանչեսկոյի գլխավորությամբ։ Սակայն ակումբը մրցաշրջանի առաջին կեսը ձախողեց, ինչից հետո ակումբի գլխավոր մարզչի պաշտոնը զբաղեցրեց Սերսե Կոսմին։ Սակայն այս արտասովոր մասնագետի գլխավորությամբ, ակումբը հիանալի անցկացրեց մրցաշրջանի երկրորդ հատվածը, սակայն մրցաշրջանի վերջին խաղերի համար թիմը լավ մարզավիճակում չէր, ինչի հետևանքով ակումբը լքեց Սերիա Ա-ն։ 2012/2013 մրցաշրջանը թիմը սկսեց Սերիա Ց1-ում։

## Դիվիզիոններում անցկացրած մրցաշրջանների քանակը

## Հայտնի խաղացողներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իտալական ֆուտբոլային ակումբներ
Կատեգորիա:Սպորտ
Կատեգորիա:Սպորտային ակումբներ
Կատեգորիա:Ֆուտբոլ
Կատեգորիա:Ֆուտբոլային ակումբներ
Կատեգորիա:Ֆուտբոլային ակումբներ այբբենական կարգով
Կատեգորիա:Ֆուտբոլային ակումբներ ըստ երկրի
Էրվին Ամիրյան

**Էրվին Վաքիլի Ամիրյան** (), ազգությամբ եզդի դերասան։

## Կենսագրություն
Էրվին Ամիրյանը ծնվել է 1979 թվականի օգոստոսի 5-ին՝ Երևանում։ Դերասանուհի Նորա Գրիգորյանի նախկին ամուսինն է։ 2023 թվականին ամուսնացել է: Ընտրյալը Գոհար Մալճեանն է։ Վերջինս ավիացիոն մասնագետ է և բալետի պարուհի։

Էրվին Ամիրյանը միջնակարգ կրթությունը ստացել է Երևանի Գևորգ Վարդանյանի թիվ 192 միջնակարգ դպրոցում, բարձրագույն կրթությունը՝ Երևանի թատրոնի և կինոյի պետական ինստիտուտուտում՝ 1996-2001 թվականներին։ Նույն ինստիտուտի ասպիրանտուրան ավարտել է 2004 թվականին։

Արվեստագիտության թեկնածուի աստիճան է ստացել 2005 թվականին։ 1997 թվականին Հայաստանի արվեստի վաստակավոր գործիչ Արմեն Մելիքսեթյանի հրավերով ընդունվել է Մոսկվայի «Մյուզիքլ» թատրոն։ Որպես դերասան խաղացել է Ռամ-թամ-թայգերի՝ «Կատուներ», Ֆեբյուսի՝ «Նոտեր Դամ դե Պարի» և այլ մյուզիքլներում։ Նույն մասնագիտությամբ աշխատանքի է Երևանի Կոնստանտին Ստանիսլավսկու անվան ռուսական պետական դրամատիկական թատրոնում՝ 2007 թվականին։

## Ներկայացումներ
*Ա.Վոլոդինի «Սիրելիներից մի բաժանվեք»-(Միրոնով)։
*Գ.Գորինի «Հիշատակի աղոթք»-(Ֆյոդոր)։
*Ա.Շիրվանզադեի «Մորգանի խնամին»-(Ստեփան)։
*Է.դե Ֆիլիպպոյի «Ֆիլումենա Մարտուրանո»-(Ռիկարդո)։
*Ս.Դովլաթովի «Աբանամաթ»-(Բժիշկ, Լարի Շվեյցեր)։
*Ն.Պտուշկինայի «Աննորմալը»-(Ալեքսեյ Նիկոլայեվիչ)։
*Ա.Վամպիլովի «Բադաորս»-(Դիմա)։
*Ա.Օստրովսկու «Ամեն ինչ վաճառվում է»-(Պավլին Իպպոլիտիչ), «Գինարբուք ուրիշի խնջույքում» (Կապիտոն Տիտիչ)։

## Ծանոթագրություններ

## Արտաքին հղումներ
*Էրվին Ամիրյան
Արիքլու (Սիսիանի շրջան)

**Արիքլու**, ավերակ գյուղ Հայկական ԽՍՀի Սիսիանի շրջանում, Շաղատ գյուղից 5 կմ արևմուտք, Որոտան գետի աջակողմյան վտակ Արիքլու գետի ափին, գոգավորության մաջ։

Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Պատմություն
Հնում եղել է հայաբնակ գյուղ։ 1918-1920 թվականներին գյուղի ադրբեջանցի բնակիչները լքել են բնակավայրը։

## Պատմամշակութային կառույցներ
Գյուղում պահպանված են տների ավերակներ, հայկական գերեզմանոցը և եկեղեցու մնացորդները։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Արցազուր

**Արցազուր**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1908 թվականին գյուղն ունեցել է 552 հայ բնակիչ։

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Մոհսուն Սանանի

**Մոհսուն Սադըգ օկլի Ջաֆարով (Սանանի)** (, ), ադրբեջանցի դերասան, Ադրբեջանական ԽՍՀ ժողովրդական արտիստ (1949), Աշխատանքային կարմիր դրոշի շքանշանի դափնեկիր (11 հունիս, 1980 թ.)։

## Կենսագրություն
մինի|ձախից|Մոհսուն Սանանի, Թիֆլիս, 1915
Մոհսուն Սանանին ծնվել է 1900 թվականին Թբիլիսիի «Շեյթանբազար» թաղամասում ՝ կրոնական ընտանիքում։ 1909 թվականից Մովսունը սկսել է աշխատել Շեյթանբազարում։ Մոհսենի հետաքրքրությունը դերասանական գործունեության նկատմամբ սկսվել էր մանկուց։

Առաջին անգամ նա բեմ է դուրս եկել 1911 թվականին։

1912 թվականին Մոհսենը միացել է սիրողական փոքր թատերախմբին։ Նրա առաջին ռեժիսորն եղել է «Թիֆլիսի մուսուլմանական դերասանների թատերախմբ»ի դերասան Միրզախան Կուլիև։ Թատրոնին մասնակցել են նաև դերասաններ Մուստաֆա Մարդանովը, Միրզա Ալի Աբբասովը, Իբրահիմ Իսֆահանլին։

1915 թվականին Մովսուն Սանանին Միրզալի Աբասովի, Միրսեյֆադդին Գիրմանշահլիի, Միրզախան Կուլիևի, Մուստաֆա Մարդանովի և այլոց հետ միասին ներգրավվել է Թիֆլիսի թատերախմբում։ Սանանին Թիֆլիսի թատրոնում խաղացել է մինչև 1920 թվականը։

1921 թվականից Սանանին հանդես է եկել Բաքվի թատրոնի բեմերում, ինչպես նաև նկարահանվել ֆիլմերում։

Մոհսուն Սանանին մահացել է 1981 թվականին։

## Ծանոթագրություններ
Բաբադին

**Բաբադին**, գյուղ Արևելյան Հայաստանի Ելիզավետպոլի նահանգի Զանգեզուրի գավառում, այնուհետև գյուղ Լաչինի շրջանում, Հագարու գետի վերնագավառում, գետի ձախ ափին, բարձրադիր անտառապատ վայրում։

## Բնակչություն
1886 թվականին ուներ 250, 1906 թվականին՝ 198, իսկ 1908 թվականին 750 ադրբեջանցի բնակիչ։

## Պատմամշակութային կառույցներ
Գյուղում և նրա շրջակայքում կան հայկական եկեղեցու ավերակներ, գերեզմանոց։

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Բաղաբուրջ

**Բաղաբուրջ**,
գյուղ Հայկական ԽՍՀ Կապանի շրջանում, Կապան քաղաքից 1-2 կմ հարավ, Մեղրու լեռնահամակարգին պատկանող մի լեռնաճյուղի վրա, ծովի մակարդակից 1000-1100 մ բարձրության վրա։

Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1958 թվականին միացվել է Կապան քաղաքին և ներկայումս համարվում է նրա թաղամասերից մեկը։

## Բնակչություն
Գյուղը բնակեցված է եղել հայերով, բնակչության փոփոխությունը ժամանակի ընթացքում՝ ստորև.

## Պատմություն
Հնում գյուղը կոչվել է Բեխեվերջի, իսկ հատագայում Բաղավերջ և մտել է Զանգեզուրի գավառի Ղափանի ոստիկանական շրջանի մեջ։

## Պատմամշակութային կառույցներ
Գյուղում հյուսիս-արևմտյան կողմում գտնվում է Ս. Հռիփսիմե անունով թաղակապ, սրբատաշ քարերով կառուցված եկեղեցի (X դար)։ Եկեղեցու խորանի մոտ պահպանվել են 2 սրբատաշ քարերով խաչարձաններ։ Եկեղեցու մոտակայքում կա ավերակ գյուղատեղի։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Բազարքյանդ

**Բազարքյանդ**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Պատմություն
Բնակավայրը լքվել է  XIX դարի կեսին։ Գյուղի ավերակաները գտնվում են Որոտան գետի վերին հոսանքում, Սիսիանի շրջանի Բազարչայ գյուղից մոտ։

Գյուղը հիշատակվել է 1488-1489 թվականներից։ 1781 թվականին գյուղը հարկատու էր Տաթևի վանքին և տալիս էր 5500 դահեկան հարկ։ 1877 թվականին Բազարքյանդի մոտ ռուս վերաբնակիչները (մոլականներ) հիմնեցին նոր գյուղ և այն կոչեցին Բազարչայ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Մարիաննա Կարակեյան

**Մարիա Կարակեյան** (), հայ երաժիշտ։

## Կենսագրություն
Մարիա Կարակեյանը ծնվել է 1988 թվականի օգոստոսի 5-ին Երևանում։ 1994 թվականին ընդունվել է Երևանի Պյոտր Չայկովսկու անվան միջնակարգ երաժշտական դպրոցի դաշնամուրային բաժին, որն ավարտել է 2004 թվականին։ Նույն թվականին ընդունվել է Երևանի Կոմիտասի անվան պետական կոնսերվատորիայի դաշնամուրային բաժինը։

Ուսանողական տարիներին մասնակցել է կոմպոզիտոր, դիրիժոր Էմին Խաչատրյանի անվան երիտասարդ դաշնակահարների մրցույթին և արժանացել 2-րդ մրցանակի։ Երևանում մասնակցել է լեհ կոմպոզիտոր Ֆրեդերիկ Շոպենի ծննդյան 200-ամյակին նվիրված դաշնակահարների փառատոնին։

Երևանում և Հայաստանի մարզերում մի շարք ելույթներ է ունեցել՝ «Դպրոցականի ֆիլհարմոնիա» ծրագրի շրջանակներում, կատարել է հայ ժամանակակից կոմպոզիտորների երաժշտությունները։

Մարիա Կարակեյանը 2009 թվականին մասնակցել է «Grac Chopina» առաջին միջազգային վարպետության դասերին, որը տեղի է ունեցել Վարշավայում։

Երևանի Կոմիտասի անվան պետական կոնսերվատորիայի մագիստրատուրան ավարտել է 2010 թվականին, ինչից հետո զբաղվել է երաժշտահասարակական գործունեությամբ։

2011-2012 թվականներին մշակույթի մենեջմենթ է սովորել Լեհաստանի Պոզնան քաղաքում։ Ծրագիրն իրականացվել է լեհ-ամերիկյան «Kirkland Fulbright» կրթաթոշակային ծրագրի շրջանակներում։

Մինչև Լեհաստան մեկնելը եղել է «Նեմրա» ռոք-խմբի անդամ։ Լեհաստանից վերադառնալուց հետո շարունակել է գործունեությունը նույն խմբում։

## Ծանոթագրություններ

## Արտաքին հղումներ
*Nemra at Mezzo… Again 

Կատեգորիա:Հայ երաժիշտներ
Նորա Գրիգորյան (դերասանուհի)

**Նորա Գրիգորյան** (), հայ բեմադրիչ, դերասանուհի։

Թատերական գործիչ, բեմադրիչ և ռեժիսոր Ալեքսանդր Գրիգորյանի դուստրը։

## Կենսագրություն
Նորա Գրիգորյանը ծնվել է 1993 թվականի հուլիսի 30-ին Երևանում։ Խորհրդային և հայ թատերական գործիչ, բեմադրիչ և ռեժիսոր, Կ. Ստանիսլավսկու անվան ռուսական պետական դրամատիկական թատրոնի գեղարվեստական ղեկավար և գլխավոր ռեժիսոր Ալեքսանդր Գրիգորյանի դուստրն է։ 2010 թվականին ավարտել է Մուշեղ Իշխանի անվան թիվ 5 հիմնական դպրոցը և Սայաթ-Նովայի անվան երաժշտական դպրոցը։ Սովորել է Երևանի թատրոնի և կինոյի պետական ինստիտուտի ռեժիսորական ֆակուլտետում՝ Ռուբեն Բաբայանի արվեստանոցում, որն էլ ավարտել է 2014 թվականին։ Զուգահեռ որպես դերասանուհի է աշխատել Երևանի Կ. Ստանիսլավսկու անվան ռուսական դրամատիկական թատրոնում, իսկ 2013 թվականից՝ նաև որպես բեմադրիչ։

Բեմադրել է Ն. Պտուշկինայի «Աննորմալը», Ռ. Սպրեգելբուրգի «Էքստրավագանզա», Վ. Ժերեբցովի «Խնջույք ամառանոցում», Ա. Կուլիչկովի և Ս. Շևչենկոյի «9 ամիս», Ն. Գրիգորյանի «Խաղաղության փողոցում», Դարիո Ֆոյի «Ազատ զույգ», Ն.էրդմանի «Ինքնասպանը», Ա.Պուշկինի «Օնեգին», Գաբրիել Գարսիա Մարկեսի «Չսեր» և մի շարք մանկական ներկայացումներ՝ «Արքայադուստր Նեսմեյանան», «Երեք խոզուկները», «Մոխրոտը», «Բրեմենյան երաժիշտներ», «Մաշան և երեք արջերը», «Հեքիաթ շաղգամի մասին», «Կարմիր գլխարկը», «Արքայադուստրը սիսեռահատիկի վրա», «Շելկունչիկ», «Ձյունե թագուհին» ներկայացումները։

2010 թվականին դարձել է «Ռուսական երգ» միջազգային մրցույթի դափնեկիր։ «Բադաորս», «Ամեն ինչ վաճառվում է», «Царевна Несмеяна», «Ինչպես աստվածներ», «Ախ, այս ֆրանսիական հնարքները»ի ներկայացումների երաժշտությունների հեղինակն է։ Որպես դերասան հանդես է եկել «Արքայադստեր 100 համբույր», «Կարմիր գլխարկ», «Աբանամաթ», «Հաղթանակի օր», Ա. Օստրովսկու «Ամեն ինչ վաճառվում է» ներկայացումներում։

Երևանի թատրոնի և կինոյի պետական ինստիտուտում դասավանդել է դերասանի վարպետություն։ Մի շարք թատերական փառատոների մասնակից է։ Վ. Բրյուսովի անվան մեդալակիր է։

Ունի երկու դուստր և մեկ որդի։

## Մրցանակներ
*ՀԹԳՄ «Արտավազդ» մրցանակ՝ «Տարվա լավագույն դեբյուտ» անվանակարգում (2014)
*ՀԹԳՄ «Արտավազդ» մրցանակ՝ «Լավագույն մանկական ներկայացում» անվանակարգում (2016)
*ՀԹԳՄ «Արտավազդ» մրցանակ՝ «Լավագույն երիտասարդ բեմադրիչ» անվանակարգում (2018)
*ՀԹԳՄ «Արտավազդ» մրցանակ՝ «Լավագույն երիտասարդական ներկայացում» անվանակարգում (2021)
* Հայ-ռուսական հարաբերությունների զարգացման համար մեդալով

## Ծանոթագրություններ

## Արտաքին հղումներ
*Նորա Գրիգորյան
*Армения готовится к самому масштабному театральному событию года

Կատեգորիա:Հայ բեմադրիչներ
Կատեգորիա:Հայ դերասանուհիներ
Կատեգորիա:Հայ ռեժիսորներ
Կատեգորիա:Հայաստանի մրցանակներ
Ֆելիպե Ավենատի

**Ֆելիպե Նիկոլաս Ավենատի Դովիլյաբիչուս** (, ), ուրուգվայցի ֆուտբոլիստ, «Ստանդարտ» (Լեժ) ակումբի հարձակվող։

## Ակումբային Կարիերա
Ավինատին իր հայրենի քաղաքի «Ռիվեր Փլեյտ» ակումբի սան է։ 2012 թվականի փետրվարի 19-ին «Նասոնալ»-ի դեմ մրցաշարում նորամուտ է ունեցել Ուրուգվայի ֆուտբոլի առաջնությունում։ Հունիսի 3-ին «Դեֆենսոր Սպորտինգ»-ի դեմ խաղում Ֆելիպեն խփել է իր առաջին գոլը նոր թիմի կազմում։ Երկրորդ մրցաշրջանում նա տեղ է նվաճել հիմնական կազմում և դարձել է լավագույն ռմբարկուներից մեկը։

2013 թվականի ամռանը Աշխարհի երիտասարտական առաջնությունից հետո Ավենատին տեղափոխվել է իտալական «Տերնանու»։ Օգոստոսի 24-ին «Կարպի» ֆուտբոլային ակումբի դեմ խաղում նորամուտ է ունեցել Սերիա B-ում։ Նոյեմբերի 17-ին «Պեսկարա»-ի դեմ խաղում Ֆելիպեն խփել է առաջին գոլը հօգուտ «Տերնանու»-ի։

## Միջազգային կարիերա
2013 թվականին Ֆելիպեն օգնել է Ուրուգվայի երիտասարդական հավաքականին արծաթե մեդալ նվաճել աշխարհի երիտասարդական առաջնությանը Թուրքիայում։ Մրցաշարում նա խաղացել է Խորվատիայի, Նոր Զելանդիայի, Իսպանիայի, Իրաքի և Ֆրանսիայի հավաքականների դեմ։ Իսպանացիների դեմ խաղում Ավենատին խփել է գոլ։

## Ձեռքբերում
; Միջազգային
; Ուրուգվայի ֆուտբոլի հավաքական (մինչև 20)
;* Երիտասարդների աշխարհի  առաջնություն

## Ծանոթագրություններ

## Արտաքին հղումներ
* Profilo e statistiche su Eurosport.com

Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բահառլու

**Բահառլու**, գյուղ Հայկական ԽՍՀի Ղափանի շրջանում, Ղափան շրջկենտրոնից 24 կմ հյուսիս-արևմուտք,  Գեղի գետի ստորին հոսանքի ձախ ափին։

Ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Պատմություն
Այս գյուղում հաստատվել են մոտակայքում գտնվող Կարաբաշ գյուղի բնակիչները՝ թողնելով այն լքված։

## Բնակչություն
Բնակիչները ադրբեջանցիներ էին։

Բահառլուի ազգաբնակչության փոփոխությունը.

## Տնտեսություն
Բնակչության հիմնական զբաղմունքը անասնապահությունն ու դաշտավարությունն էր։ Գյուղում մեծ տարածում ունեն ընկուզենին, սալորենին և կեռասենին։

## Պատմամշակութային կառույցներ
Գյուղից 2 կմ հարավ-արևելք գտնվում է 1930-ական թվականներին լքված Կարաբաշ գյուղի ավերակները։

## Հասարակական կառույցներ
Բահառլուն ուներ բուժկայան։

## Կրթություն
Գյուղն ուներ ութամյա դպրոց, ակումբ, գրադարան։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Հորաս Ման

**Հորաս Ման** (, ), ամերիկացի մանկավարժ, քաղաքագետ և կրթական բարեփոխիչ։

## Կենսագրություն
Հորաս Մանը 1827-1833 թվականներին եղել է Մասաչուսեթսի պալատի ներկայացուցիչների անդամ, իսկ 1834-1837 թվականներին ծառայել է Մասաչուսեթսի նահանգի Սենատում։ Մանը 1848 թվականին եղել է Մասաչուսեթս նահանգի կրթական խորհրդի քարտուղարի պաշտոնում։ Այն հիմնադրման օրվանից նա ընտրվել է ԱՄՆ պալատի ներկայացուցիչ։ 1852 թվականի սեպտեմբերին առաջադրվել է *Ազատ երկիր կուսակցության* կողմից Մասաչուսեթսի նահանգապետի պաշտոնում, բայց նույն օրը ընտրվել է *Օհայոյի* նորաստեղծ *Անտիոք քոլեջի* նախագահ։
Գրողը հաստատել է.
: Մանի հանրային դպրոցների մասսայական ստեղծման գաղափարը հավանության է արժանացել արդիականացնողների և հատկապես Վիգերի կուսակցության կողմից, որի անդամն էր նա։ Մանկավարժը ձևակերպել է միջնակարգ կրթության սկզբունքները աշխարհիկ դպրոցներում՝ տարբեր ծագմամբ երեխաների ազատ հասարակության ոգով։ Նահանգների մեծ մասն ընդունել է կրթական համակարգի որոշ տարբերակներ, որոնք ստեղծվել են Մանի կողմից Մասաչուսեթսում։ Ընդունվել է նաև ավագ դպրոցի ծրագիր, որը պատրաստում էր պրոֆեսիոնալ ուսուցիչներ։ Որոշ պատմաբան մանկավարժներ համարվել են *ավագ դպրոց* ժամանակակից հայեցակարգի հիմնադիր։

## Մահ
Խորաս Մանը մահացել է 1859 թվականի ամռանը՝ որովայնային տիֆից։

## Գործեր
* 1850 թվական, Բոստոն 
* 1851 թվական, *Ստրկություն, Նամակներ և ելույթներ* 
* 1853 թվական, *Կնոջ լիազորությունները և պարտականությունները*  
* 1861 թվական, *Քարոզներ* 
* 1869 թվական, Քեմբրիջ *Հորացի Մանի կյանքը և ամբողջական գործերը*  
* 1869 թվական, 
* *Գործ հանրային դպրոցների համար* 
* Խորաս Ման իր երկրորդ կնոջ՝ Մերի Փիբոդի Մանի նախաբանով։

## Տես նաև
* *Զախոս Իոաննիս* 

## Ծանոթագրություններ

## Աղբյուրներ
* Այս հոդվածը պարունակում է տեքստ, որը վերցված է (թարգմանված) Բրիտանական հանրագիտարան (11-րդ հրատարակություն) տասնմեկերորդ հրատարակությունից, որն անցել է հանրային սեփականության։

## Արտաքին հղումներ
* 
* 
* https://www.westfield.ma.edu/uploads/facilities/The%20Horace%20Mann%20Center.pdf 
* 
* 
* 
*

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գրողներ
Կատեգորիա:Ամերիկացի մանկավարժներ
Կատեգորիա:Ամերիկացի փաստաբաններ
Կատեգորիա:Ամերիկացի քաղաքագետներ
Կատեգորիա:Ամերիկացի քաղաքական մեկնաբաններ
Պարաբոլիկ հավասարումներ

**Պարաբոլիկ հավասարումներ,** դիֆերենցիալ հավասարումների մասնավոր դաս։ Ոչ ստացիոնար գործընթացները նկարագրող հավասարումների մի տեսակներից։

## Սահմանում
մինի|Պարաբոլիկ հավասարման  լուծման տեսողական ներկայացում(ջերմության փոխանցում)
Հաշվի առեք ֆունկցիայի մասշտաբային երկրորդ կարգի մասնակի դիֆերենցիալ հավասարման ընդհանուր ձևը։ Դիտարկենք սկալարային դիֆերենցիալ հավասարման ընդհանուր տեսքը, մասնավորապես՝ ֆունկցիայի նկատմամբ երկրորդ կարգի ածանցյալ   u : R^n \rightarrow R ։
:  \sum_{i=1}^n \sum_{j=1}^n a_{ij}  \frac{\partial ^2 u}{\partial x_i \partial x_j} + \sum_{k=1}^n b_k \frac{\partial u}{\partial x_k} + c u = f(x_1,\ldots , x_n)
Ընդ որում հավասարումը գրված է սիմետրիկ տեսքով, այսինքն՝   a_{ij} = a_{ji} ։ Այդ դեպքում հավասարմանը համարժեք քառակուսի ձևի տեսքի  հավասարումը կլինի․
: \left ( \nabla A \nabla ^T \right )u + \mathbf{b} \cdot \nabla u + c u = f(x_1,\ldots , x_n),
որտեղ  A = A^T.

A մատրիցան կոչվում է հիմնական գործակիցի մատրիցա։

Եթե ստացված ձևի արժեքն է (n-1,0), այսինքն ՝ A մատրիցան ունի մեկ սեփական արժեք, որը հավասար է զրոյի և n-1-ի, սեփական արժեքներն ունեն նույն նշանը, ապա հավասարումը կոչվում է պարաբոլիկ տիպի։

Մեկ այլ, համարժեք սահմանում. Հավասարումը կոչվում է պարաբոլիկ, եթե այն կարող է ներկայացվել հետևյալ տեսքով․
:  Lu + a \frac{\partial u}{\partial t} = f(x_1,\ldots , x_{n-1}, t) ,
որտեղ։ L — էլիպսային օպերատոր, a \neq 0.

## Պարաբոլիկ հավասարումների լուծում
Միակ լուծումը գտնելու համար հավասարումը դիտարկվում է սկզբնական և սահմանային պայմանների հետ համատեղ։ Քանի որ երբ հավասարումը առաջին կարգի է, ապա սկզբնական պայմանը դրվում է որոնելի ֆունկցիայի վրա։
* Պարաբոլիկ ինչպես նաև վերացական պարաբոլիկ հավասարումների լուծումներ գտնելու համար, կարող են կիրառվել օպերատորների կիսախմբի տեսությունը։
*Անսահման տիրույթում պարաբոլիկ հավասարումների (Կոշիի խնդիրը պարաբոլիկ հավասարման համար) վերլուծական լուծման համար օգտագործվում է հատուկ ինտեգրալ բանաձև։
*Սահմանափակ տիրույթում պարաբոլիկ հավասարումների վերլուծական լուծման համար կարող է օգտագործվել Ֆուրյեի փոփոխական բաժանում մեթոդը։
*Պարաբոլիկ հավասարումների թվային լուծման համար օգտագործվում են վերջավոր տարրերի մեթոդը, վերջավոր տարբերությունների մեթոդը, վերջավոր ծավալի մեթոդը, ինչպես նաև դրանց համակցությունները և լուծվող խնդրին հարմար թվային այլ մեթոդներ։

## Առավելագույն սկզբունքը
Պարաբոլիկ հավասարման նշված տեսքի համար
: -a^2\Delta u + \partial_t u = 0 \ (x_1,\ldots\,x_{n-1}) \in \Omega
Լուծումները u(x_1, \ldots, x_{n-1}, t) ընդունում են իրնց մեծագույն արժեքները երբ  t=0, կամ \Omega տրույթի սահմանին։

## Պարաբոլիկ հավասարումների օրինակներ
* Կոնվեկցիայի և դիֆուզիոն գործընթացները նկարագրող հավասարումներ, ներառյալ դիֆուզիոն հավասարումը և դրա հատուկ դեպքը՝ ջերմահաղորդման հավասարումը։
* Նավիե-Ստոքսի հավասարումների համակարգը, որը նկարագրում է հեղուկների և գազերի շարժը, որը հանդիսանում է տարաբնույթ սահմանափակումներով պարաբոլիկ հավասարումների համակարգ։
* Մաքսվելի հավասարումներից, կարելի է ստանալ \mathbf{A} կամ \mathbf{E} վեկտորների նկատմամբ պարաբոլիկ հավասարումներ։

## Ծանոթագրություններ

Կատեգորիա:Դիֆերենցիալ հավասարումներ
Կատեգորիա:Հավասարումներ
Կատեգորիա:Մաթեմատիկա
Կատեգորիա:Մաթեմատիկական անալիզ
Կատեգորիա:Տեսական ֆիզիկա
Կատեգորիա:Ֆունկցիոնալ անալիզ
Յարոսլավ Պավլյուկ

**Յարոսլավ Պավլյուկ** (, ), ուկրաինացի գրող, լրագրող։ Ուկրաինայի գրողների միության անդամ։ ԽՍՀՄ-ի ժուռնալիստների միության անդամ։

## Կենսագրություն
Գարեջրագործի որդի է։ Ավարտել է Լվովի պոլիտեխնիկական ազգային համալսարանը։

Հետագայում նա հեռակա կարգով ավարտել է Լվովի համալսարանի ժուռնալիստիկայի ֆակուլտետը։ Նա աշխատել է որպես հետազոտական ինստիտուտի կրտսեր գիտաշխատող, թեթև ատլետիկայի մարզիչ, «Մուրճ ու մանգաղ» շրջանային թերթի թղթակից (Գորոդոկ քաղաք), Ուկլիտֆոնդի Լվովի միջմարզային բաժանմունքի տնօրեն։

Մահացել է 2008 թվականին, լյարդի քաղցկեղից։

## Ստեղծագործություն
Որպես գրող նա իր դեբյուտը նշել է 1989 թվականին, «Ֆիլմար» պատմվածքների և վեպերի ժողովածուով։

Նա տպագրվել է մարզային և հանրապետական պարբերականներում, «Ժովտեն» ամսագրում, «Вітрила» ալմանախում։

Ութ գրքի հեղինակ է, այդ թվում՝ վեպերի, պատմվածքների, նովելների, մանկական հեքիաթների, գիտաֆանտաստիկայի ժանրի գրքերի։

Պավլյուկի վերջին աշխատանքը «Нічний імператор»-ն է, որը պատմական վեպ-ժամանակագրություն է ռուսական կայսրուհի Էլիզավետա 1-ինի և Ուկրաինայի վերջին գետման Կիրիլ Ռազումովսկու եղբոր` կոմս Ալեքսեյ Ռազումովսկու հարաբերությունների մասին։

Գիտաֆանտաստիկան ներառում է արձակագրի երկու վեպեր` «Ֆիլմար» (1985-1987 թվականներ) և «Այլենի» շարունակությունը (1990 թվական)։

## Ընտրված մատենագրություն
* *Осінь в раю (повість у листах)*// сб. «Фільмар». — К.: «Радянський письменник», 1989.
* *Фільмар* (1989)/ К.: «Радянський письменник», 1989. — С.249-332.
* *Гладіатор* (роман) // сб. «Ракурс». — Львів: «Каменяр», 1990.
* *Ракурс* (повести) / Львів: «Каменяр», 1990.
* *Голова Іоанна* (повесть) // сб.: «Ракурс». — Львів: «Каменяр», 1990.
* *Айлен* (фантастическая повесть)// сб. «Ракурс». — Львів: «Каменяр», 1990.
* *Будиночок, у якому ніхто не спав* (детская сказка).
* *Сад п’яних вишень* (повесть; 1990—2000)// сб.: «Романи подружньої пари». — Львів: «Класика», 2000;
* *Нічний імператор* (исторический роман; 1996—1999)// сб.: «Романи подружньої пари». — Львів: «Класика», 2000.
* *Подвійне заздеркалля* (эссе)// сб.: «Романи подружньої пари». — Львів: «Класика», 2000
                         
## Արտաքին հղումներ
* Биография
* Павлюк Ярослав Олексійович (1955—2008) — український письменник і журналіст

Կատեգորիա:Ուկրաինացի գրողներ
Կատեգորիա:Ուկրաինացի լրագրողներ
Կատեգորիա:ԽՍՀՄ ժուռնալիստների միության անդամներ
Կատեգորիա:Ուկրաինացի արձակագիրներ
Կատեգորիա:Ուկրաինացի մանկագիրներ
Ռոմեո Մուրադյան

**Ռոմեո Սանասարի Մուրադյան** (, ), հայ դերասան, առավել հայտնի է «Մի վախեցիր» հայկական հեռուստասերիալից, որտեղ խաղում է Էդգարի դերը, Խորեն Լևոնյանի և Լուսինե Թովմասյանի հետ։ Հայտնի է նաև Լյուդովիկի դերով՝ «Առողջ եղիր» թատերական ներկայացումում, 2005 թվականին՝ Թբիլիսիում և 2014 թվականին՝ Փարիզում։

## Կենսագրություն
Ռոմեո Մուրադյանը ծնվել է 1979 թվականին, Թբիլիսիում, Սանասար Մուրադյանի և Ռոզա Մուրադյանի (ծննդյամբ՝ Տերսաղաթելովա) ընտանիքում։ Ունի քույր՝ Նարինե անունով։ Կարիերան սկսել է 16 տարեկան հասակում՝ 1995 թվականին, երբ խաղացել է «Սկանդալ Հավլաբարում» պիեսում։ 1998 թվականին ավարտել է Թբիլիսիի Պետրոս Ադամյանի անվան պետական հայկական դրամատիկական թատրոնին կից  թատերական ստուդիան։ 1998-2012 թվականներին աշխատել է Թբիլիսիի Պետրոս Ադամյանի անվան պետական հայկական դրամատիկական թատրոնում, հետագայում` Սլավա Ստեփանյանի անվան թատրոնում որպես դերասան։ 2012 թվականին տեղափոխվել է Փարիզ, որտեղ քույրն ապրում է 2009 թվականից։ Ազատ խոսում է հայերեն, վրացերեն, ռուսերեն և մի փոքր ֆրանսերեն։

## Անձնական կյանք
2000 թվականի սեպտեմբերի 23-ին Ռոմեոն ամուսնացել է Ալինա Մուրադյանի (ծննդյամբ՝ Թումասյան) հետ։ Նրանք ունեն երկու տղա՝ Համլետը (ծնվել է 2003 թվականի հոկտեմբերի 31-ին), Գեորգին (ծնվել է 2009 թվականի սեպտեմբերի 18-ին) և աղջիկ՝ Ռոզալին (ծնվել է 2016 թվականի հունվարի 15-ին)։ Ավագ որդին 2011 թվականին նկարահանվել է «Բաց դուռը» հայկական ֆիլմում։

## Ֆիլմագրություն
### Կինո
* Մի վախեցիր - Էդգար, 2006,
* Թղթե փամփուշտ  (ქაღალდის ტყვია) - Սերոժ, 2006,
* Անկախություն (დამუკიდებლობის) - Կոմունիստ Հայաստանից, 2009։

### Թատրոն
* Սկանդալ Հավլաբարում - Սաքո, 1995,
* Աղջկաս փեսացուները - Արամ / Արմեն, 1996,
* Արտաշեսի կրքերը` ռազմիկ, 1997,
* Սիրուց պատուհաս - Վահան, 1998,
* Նախ մահացավ, հետո ամուսնացավ - Սերգո, 1999-2000,
* Դիմակահանդես - Այծ,
* Պիկնիկ - Սապո,
* Քեռի Բաղդասար - Օգսեն,
* Արևելյան ատամնաբույժ - Մարգար,
* Մեղադրական եզրակացություն - Գիգլա Մեբուրիշվիլի,
* Սուրբ Ծնունդը Կուպելոյի տանը` Նինիլո,
* Եղիր առողջ - Լյուդովիկ (Թբիլիսիում), 2005,
* Եղիր առողջ - Լյուդովիկ (Փարիզում), 2014։

## Ծանոթագրություններ

Կատեգորիա:Հայ դերասաններ
Բայդաղ

**Բայդաղ**, գյուղ Հայկական ԽՍՀի Ղափանի շրջանում, Ղափան շրջկենտրոնից 5 կմ արևելք, Ողջի գետի բարձրադիր ու լեռնային ձախ ափին։

Ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

Գյուն ուներ Բայտատ անունով ձմեռանոց։

## Պատմություն
1959 թվականին գյուղը ձուլվել է Ղափան քաղաքի հետ։

## Բնակչություն
Բնակիչները ադրբեջանցիներ էին։

Բայդաղի ազգաբնակչության փոփոխությունը։.

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Բայկարա (Զանգեզուրի գավառ)

**Բայկարա**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1908 թվականին գյուղն ունեցել է 44 ադրբեջանցի բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Հովհաննես Մխիթարյան

**Հովհաննես Արմենակի Մխիթարյան** (), խորհրդային հայ ֆուտբոլիստ, խաղացել է կիսապաշտպանի դիրքում։ Հայտնի է «Վորոնեժի Ֆակել»-ի կազմում իր ելույթներով, որտեղ անցկացրել է 406 հանդիպում։

## Կենսագրություն
Մանկության տարիներին Մխիթարյանը զբաղվել է տարբեր սպորտաձևերով, ամենաակտիվը՝ վոլեյբոլով, իսկ 12 տարեկանում անցել է ֆուտբոլի։ Թբիլիսիի «Գանտիադի» մանկապատանեկան մարզադպրոցի սանի առաջին մարզիչը եղել է Օմար Շալվովիչ Դվալին։ Մեծահասակների թիմում սկսել է խաղալ 17 տարեկանում՝ Վորոնեժի Ֆակելում, որը հանդես է եկել առաջին լիգայում։ Դեբյուտային հանդիպումն անցկացրել է 1980 թվականի սեպտեմբերի 9-ին Նիկոպոլի Կոլոսի հետ խաղում՝ փոխարինման դուրս գալով 70-րդ րոպեին Գենադի Տերնովիխի փոխարեն։ 1984 թվականին իր թիմի հետ դարձել է առաջին լիգայի մրցաշարի հաղթող և դուրս եկել ԽՍՀՄ գավաթի կիսաեզրափակիչ։ 1985 թվականի մրցաշրջանում մասնակցել է առաջնության բոլոր 34 հանդիպումներին և դարձել 3 գոլի հեղինակ՝ «Ռոստովի ԲՄԱ»-ի և Մինսկի «Դինամոյի» հետ հանդիպումներում, բայց նրա թիմը մրցաշրջանի արդյունքներով նորից վերադարձել է առաջին լիգա։

1990 թվականին Մխիթարյանը մրցաշրջանի կեսն անցկացրել է «Կոտայքի» կազմում, իսկ 1991-1992 թվականներին խաղացել է Լեհաստանի ցածր դիվիզիոններից մեկում՝ «Սոկոլի» (Պնևի) կազմում, այս թիմերից վերադառնալուց հետո կրկին խաղացել է «Ֆակելում»։ Ընդհանուր առմամբ, «Վորոնեժ»-ի թիմում անցկացրել է 14 մրցաշրջան, որի ընթացքում մասնակցել է 406 հանդիպումների ազգային առաջնություններում և դարձել 30 գոլի հեղինակ։ Անցկացրած հանդիպումների քանակով ակումբի պատմության մեջ զբաղեցնում է երկրորդ տեղը՝ զիջելով Եվգենի Շչյոգոլևին (474)։ Կարիերայի ավարտին նա չորս մրցաշրջան խաղացել է «Լոկոմոտիվում» (Լիսկի) երրորդ և երկրորդ լիգաներում։ Խաղային կարիերան ավարտել է 36 տարեկանում։

Կարիերան ավարտելուց հետո որպես մարզիչ աշխատել է Լոկոմոտիվում (Լիսկի) և Ֆակելում, այս թիմերում եղել է ադմինիստրատոր, երկար տարիներ աշխատել է որպես մանկական մարզիչ։ 2017 թվականին «Ստրելա» մանկապատանեկան մարզադպրոցում մարզել է 2008-2009 թվականներին ծնվածների թիմը։ Խաղացել է վետերանների «Ստրելա» և «Բալթիկա» (Վորոնեժ) թիմերում։

## Ծանոթագրություններ

## Արտաքին հղումներ
* Оганез МХИТАРЯН: «В годы моей молодости „Факел“ был настоящей семьей» 1 часть 2 часть
* Оганез Мхитарян: «На поле мы понимали друг друга с полувзгляда»

Կատեգորիա:Խորհրդային ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Հայ մարզիչներ
Կատեգորիա:Հայ ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆակելի ֆուտբոլիստներ
Բալան

**Բալան**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907-1908 թվականներին գյուղն ունեցել է 417 հայ բնակիչ։

## Տնտեսություն
Բնակչության հիմնական զբաղմունքը երկրագործությունն ու անասնապահությունն էր/:

## Ծանոթագրություններ

Կատեգորիա:Արևելյան Հայաստանի գյուղեր
Գամպոպա

**Գամպոպա** կամ *Դակպո Ռիմպոչե (*տիբեթ․ དྭགས་པོ་ལྷ་རྗེ, Վաիլի տրանսկրիպցիոն համակարգ  *dwags-po lha-rje,*  չին․ 達保哈解, ), Տիբեթական բուդդակայանության ուսուցիչ, բազմաթիվ հեղինակավոր գրվածքների հեղինակ, Կագյու դպրոցի հիմնադիրներից մեկը։ Նրա ուսուցիչը Միլարեպան էր։

## Կենսագրություն
Գամպոպան բժիշկ էր Դագպոյից։ Սկզբում սովորեց Կադամպայի ավանդույթով և ստացավ լամրիմ (լուսավորություն) գիտության ուսմունքները։ Հետո նա սկսեց փնտրել Միլարեպային, որին ճանաչեց որպես իր ուսուցիչ։ Սպասումները երկար ժամանակ խլեցին նրանից, և Միլարեպան նրան մեծ սիրով ընդունեց և մեծ փորձառություն տվեց նրան։

Գամպոպան դարձավ բուդդայականության ուսուցիչներ Միլարեպայի ու Ռեչունգի հետնորդը, այդ ընթացքում Ռեչունգը շարունակում էր լինել թափառական վանական, իսկ Գամպոպան հիմնադրեց մենաստան, և սկսեց ակտիվորեն դասավանդել ու զարգացնել մենաստանի հիմնական գործունեությունը։ Նա գրեց մեծ քանակությամբ էսսեներ ու կատարեց կազմակերպչական մեծ աշխատանք, նա ուներ մեծաթիվ աշակերտներ։ Երիտասարդ տարիներին Գամպոպան սովորում էր Նյինգմա Լամա Բարեի դպրոցում, ինչպես նաև Կադամպա դպրոցի ուսուցիչ Գեշե Յոնտան Դրագի մոտ։

Միլարեմպայից ժառանգած Կադամպայի ու Մահամուդրայի բուդդիզմի դպրոցները համադրելով մեկը մյուսի հետ` հաստատեց Կագյուի հիմնական ուսուցումը հենց նույն տեսքով, ինչ տեսքով այն պահպանվել է մինչև մեր օրերը։

Նրա հիմնական աշակերտներից չորսը հիմնադրեցին Կագյուի՝ տիբեթյան բուդդիզմի ուսուցման ենթադպրոցներ`

* Բարոմ Դհարմա Վանչուգ, հիմնադիրը Բարոմ Կագյուն է;
* Պագդրու Դորջե Գյալպո, հիմնադիրը Պագդրու Կագյուն է;
* Շանգ Ցալլա Ցոնգդրու Դրագ, հիմնադիրը Ցալլա Կագյուն է (1121-1193);
* Կարմա Կագյուի դպրոցն առաջինը հիմնադրել է Կարմալա Դյուսում Կհենպա, ով հայտնի էր նաև Կամցանգ Կագյու անունով։

Իրենց հերթին աշակերտները Պագդրու Գյալպոյից անջատեցին երեք ուղղություններ՝ Դրիկունգ Կագյու, Տակլունգ Կագյու և Դրուկպա Կագյու։ Հենց նրա սեփական Պգդրու Կագյու ուղղությունն անհետացավ որպես կրոնական ինստիտուտ, չնայած նրա տոհմը հետագա դարաշրջաններում մեծ կարևորություն ունեցավ աշխարհիկ ղեկավարման մեջ։

## Գրականություն
* 

## Արտաքին հղումներ
* Дже Гампопа. Драгоценные чётки Высшего Пути
* Гампопа 

## Ծանոթագրություններ

Կատեգորիա:XII դարի ուսուցիչներ
Կատեգորիա:Կադամ դպրոցի լամաներ
Կատեգորիա:Կագյու դպրոցի լամաներ
Կատեգորիա:Տիբեթական բուդդայականություն
Բարաբաթում

**Բարաբաթում**, նախկինում գյուղ և բանվորական ավան Հայկական ԽՍՀի Կապանի շրջանում, Կապան քաղաքից հյուսիս-արևելք։ Ներկայումս հանդիսանում է Կապան քաղաքի վարչական մաս։

Նախկինում որպես առանձին գյուղ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։

## Բնակչություն
Բարաբաթումը հիմնականում բնակեցված է եղել հայերով, բնակչության փոփոխությունը ժամանակի ընթացքում՝ ստորև.
 

## Տնտեսություն
Բնակավայրի մոտակայքում կան բազմամետաղների հանքեր։

Բնակչության հիմնական զբաղմունքը անասնապահությունն ու երկրագործությունն էր։ Բնակիչներն աշխատում են Զանգեզուրի պղնձամոլիբդենային կոմբինատում և քաղաքի արդյունաբերական ձեռնարկություններում։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Ակսել Վարդանյան

**Ակսել Թադևոսի Վարդանյան** (), խորհրդային և ռուս ֆուտբոլային լրագրող։

## Կենսագրություն
Ավարտել է Թբիլիսիի մանկավարժական ինստիտուտի պատմության և բանասիրության ֆակուլտետը։ 1962 թվականից դասավանդել է դպրոցում։ Հայտնի է որպես «Ֆուտբոլ» շաբաթաթերթի և «Սպորտ-Էքսպրես» թերթի լրագրող և արխիվների հետազոտող։ «Էդուարդ Ստրելցով՝ բռնացո՞ղ, թե՞ զոհ» գրքի հեղինակ (Մ., Տերրա-սպորտ, 2001)։ Հատկապես հայտնի է Ակսել Վարդանյանի «Գաղտնի արխիվ» և «Տարեգրություն» վերնագրով հոդվածների շարքը, որը նա սկսել է գրել 1994 թվականից՝ աշխատելով «Ֆուտբոլ» շաբաթաթերթում, այնուհետև իր հրապարակումները շարունակել է «Սպորտ-Էքսպրես»-ում։ Իր նյութերում հեղինակը պատմում է 30-ականների սկզբից ի վեր խորհրդային ֆուտբոլում տեղի ունեցած նշանակալի իրադարձությունների մասին։

## Վիճակագրություն
Ստորև բերված ցուցակներում ընդգրկված  են «Սպորտ-Էքսպրես» պորտալում ներկայացված նյութեր (հոդվածներ թերթից)։
«Սպորտ-Էքսպրես-Ֆուտբոլ» անկախ ֆուտբոլային հրատարակությունում տպագրված նյութերը, որոնք հրապարակվել են 1999 թվականից մինչև 2001 թվականի հունվար, ընդգրկված չեն «Սպորտ-Էքսպրես» պորտալում և ստորև նշված չեն։

«Սպորտ-Էքսպրես-Ֆուտբոլ» («Ֆուտբոլը ՍԷ-ից») թերթի հավելվածում  (հիմնականում ուրբաթ օրերին) 2001 թվականի մարտի 16-ից մինչև 2008 թվականի փետրվարի 29-ը հրապարակված նյութերը, նույնպես կարող են մասամբ բացակայել «Սպորտ-Էքսպրես» պորտալում անկանոն հրապարակումների պատճառով (հատկապես ավելի ուշ)։

## Հուշեր
* 10․05․2016 Լիքը մարզադաշտ և լռություն։ Մարդիկ հասկանում էին, որ գուցե այլևս չհանդիպեն (հարցազրույց Վարդանյանի հետ Հայրենական մեծ պատերազմի հուշերի և կյանքի վառ պատմությունների մասին),
* 17․06․2016 Շնորհակալություն, «ՍԷ»։ (ՍԷ-ում Վարդանյանի կարիերայի մասին),
* Ստորև՝ Հուշերի սկզբում (հոդված՝ «Ապագայի բանալին»), ներկայացված է նաև հարցազրույց Վարդանյանի հետ, որտեղ շատ է խոսվում նրա ֆուտբոլային վիճակագրության կարիերայի մասին։

### Ինչպես սկսվեց խորհրդային ֆուտբոլը

### Գաղտնի արխիվ

### Քրոնիկոն

## Ծանոթագրություններ

## Արտաքին հղումներ
* Страница Акселя Вартаняна на портале Спорт-Экспресса
* Книга «Эдуард Стрельцов — насильник или жертва?»

Կատեգորիա:Ռուս լրագրողներ
Կատեգորիա:Ֆուտբոլային լրագրողներ
Զառ (այլ կիրառումներ)

**Զառ**, կարող է վերաբերել՝
* Զառ - պատահականության հայտնի աղբյուր սեղանի խաղերում (հատկապես համանուն խաղում)
* Զառ -  գյուղ Հայաստանի Կոտայքի մարզում
Բաշքյանդ (Ղափանի շրջան)

**Բաշքյանդ**, գյուղ Հայկական ԽՍՀի Ղափանի շրջանում, Ղափան քաղաքից 5-6 կմ հյուսիս-արևմուտք բարձրացող Սայադ լեռան վրա, Աճանան բերդի ավերակներից հյուսիս։

Բաշքենդ անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։

## Պատմություն
1957 թվականին հանքում մեծ ուժի պայթեցումներից առաջացած փլվածքների պատճառով բնակավայրը լքվել է։ Ներկայամս տարածքը մտնում է Ղափան քաղաքի մեջ։

## Բնակչություն
Բնակիչները ուն պղնձագործներ էին։ 1907 թվականին ուներ 61 հույն բնակիչ։

## Պատմամշակութային կառույցներ
Գյուղում կա հունական բարձրագմբեթ եկեղեցի։

## Ծանոթագրություններ

## Արտաքին հղումներ

Կատեգորիա:Արևելյան Հայաստանի գյուղեր
Աննան և Կոմանդորը

**«Աննան և Կոմանդորը»** (), 1974 թվականի խորհրդային գեղարվեստական ֆիլմը, որը նկարահանել է ռեժիսոր Եվգենի Խրինյուկը Ա․ Դովժենկոյի անվան ստուդիայում։

## Սյուժե
Որոշելով սցենար գրել հայտնի գիտնականի մասին (Վասիլի Լանովան), որը մահացել է փորձերի ժամանակ, դրամատուրգ (Ինոկենտի Սմոկտունովսկի) ծանոթանում է նրա կնոջ հետ  (Ալիսա Ֆրեյնդլիխ) և իր համար կատարում է ևս մեկ բացահայտում՝ ոչ պակաս կարևոր ու հետաքրքիր։ Եվ, ի վերջո, սցենարը նվիրում է ամուսնական զույգին։

## Դերերում
* Ալիսա Ֆրեյնդլիխ – *Աննա, Կոմանդորի կինը
* [[Վասիլի Լանովոյ]] – * *Ալեքսանդր Ստեպանովիչ Բոնդար («Կոմանդոր)*
* Ինոկենտի Սմոկտունովսկի – *Վադիմ Պետրովիչ, դրամատուրգ
* Վիկտոր Մալյարևիչ – *Վասիլի
* Վլադիմիր Կոզել – *գեներալ Կոնստանտին Գեորգիևիչ Մարկով
* Վլադիմիր Վոլկով – *ՌՕՈՒ գնդապետ
* Լևոն Կուկուլյան – *Գեորգի Ստեփանյան, լաբորատորիայի պետ
* Ալեքսեյ Չեռնով – *Նիկիֆոր
* Սերգեյ Կառնովիչ-Վալուա – *պրոֆեսոր
* Վիկտոր Պոլիշչուկ
* Նեոնիլա Գնեպովսկայա – *բժիշկ

## Նկարահանող խումբ
* Սցենարի հեղինակ՝  Իվան Մենջերիցկի, Եվգենի Խրինյուկ
*Ռեժիսոր՝ Եգենի Խրինյուկ
* Օպերատոր՝ Նիկոլայ Կուլիչիցկի
* Նկարիչ՝ Անատոլի Դոբրոլեժա
* Կոմպոզիտոր՝ Բորիս Բուևսկի

## Ծանոթագրություններ

## Արտաքին հղումներ
* Т. Дрияева. Командор на службе и дома. — «Искусство кино», № 10, 1976 г.

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Դանկան Սքոթ

**Դանկան Սքոթ** (, ), բրիտանացի լողորդ, Տոկիոյի 2020 թվականի Օլիմպիական խաղերի չեմպիոն, Օլիմպիական խաղերի հնգակի արծաթե մեդալակիր, աշխարհի եռակի չեմպիոն, Եվրոպայի հնգակի չեմպիոն։ Մասնագիտանում է ազատ ոճի տարածություններում։

## Կենսագրություն
Ներկայացնելով Շոտլանդիան 2014 թվականին Գլազգոյի Համագործակցության խաղերում՝ Դանկան Սքոթը 4×200 փոխանցումավազքում նվաճել է արծաթե մեդալ։ Նա նաև մասնակցել է 4×100 մ ազատ ոճի փոխանցումավազքին, որտեղ շոտլանդացիները զբաղեցրել են չորրորդ տեղը։

2015 թվականին Կազանի աշխարհի առաջնության ժամանակ Դանկան Սքոթը դարձել է 4×200 փոխանցումավազքի աշխարհի չեմպիոն։ Այս մրցույթի եզրափակիչում բրիտանացիները բարելավել են իրենց ռեկորդը երկրում (7:04,33 րոպե)։

Լոնդոնում կայացած Եվրոպայի առաջնությունում նա երկու ոսկե մեդալ է նվաճել փոխանցումավազքում։

Մի քանի ամիս անց՝ 2016 թվականին Ռիո դե Ժանեյրոյում կայացած Օլիմպիական խաղերում Դանկան Սքոթը Սթիվեն Միլնի, Դենիել Ուոլեսի և Ջեյմս Գայի հետ նվաճել է արծաթե մեդալ 4×200 մ ազատ ոճում։ Երկրորդ արծաթը հաղթել է 4×100 մ համալիր փոխանցումավազքում, որտեղ բրիտանացիներն իրենց ցույց տված ժամանակով (3:29,24 րոպե) բարելավել են իրենց ռեկորդը երկրում։ 100 մետր ազատ ոճում նա ցույց է տվել 48,01 ժամանակ և գրավել հինգերորդ տեղը։

2017 թվականին Բուդապեշտում կայացած աշխարհի առաջնությունների ժամանակ նա 4×200 փոխանցավազքում նվաճել է ոսկե մեդալ։ Նա նաև 4×100 փոխանցավազքում զբաղեցրել է երկրորդ տեղը աշխարհում։

2018 թվականին Գլազգոյում կայացած Եվրոպայի առաջնությունում Դանկանը երկրորդ տեղն է գրավել 100 մետր ազատ ոճում։

2019 թվականի դեկտեմբերին 25 մետրանոց լողավազանում կայացած Եվրոպայի առաջնությունում բրիտանացին դարձել է ազատ ոճով 200 մետր մրցատարածության արծաթե մեդալակիր՝ ցույց տալով 1:41,42 ժամանակ և զիջելով հաղթող Դանաս Ռապշիսին 0,30 վայրկյանով։

2021 թվականի մայիսին Բուդապեշտում կայացած Եվրոպայի առաջնությունում Դանկանը Մեծ Բրիտանիայի էստաֆետային քառյակի կազմում 4-ական 100 մետր տարածությունում նվաճել է արծաթե մեդալ։ 4-ական 100 մետր ազատ ոճում նույնպես դարձել է արծաթե մեդալակիր։ 200 մետր ազատ ոճում նվաճել է արծաթե մեդալ։ Խառը փոխանցումավազքում 4x100 մետր ազատ ոճով մրցատարածությունում նվաճել է չեմպիոնական տիտղոսը։

## Ծանոթագրություններ

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Բրիտանացի լողորդներ
Կատեգորիա:Շոտլանդացի մարզիկներ
Կատեգորիա:Օլիմպիական չեմպիոններ
Սառա Լեոնի Սիզիկ

**Սառա-Լեոնի Սիզիկ** (, ), ֆրանսիացի ձյուդոիստ, օլիմպիական չեմպիոն, Օլիմպիական խաղերի արծաթե մեդալակիր, աշխարհի ու Եվրոպայի առաջնությունների մեդալակիր։

## Կենսագրություն
Սառա-Լեոնի Սիզիկը ծնվել է 1998 թվականի հուլիսի 6-ին Ֆրանսիայում։ Ձյուդոյի ազգային հավաքականի անդամ է և ներկայացնում է իր երկիրը մինչև 57 կգ քաշային կարգում։

2017 թվականին Եվրոպայի պատանեկան առաջնությունում նվաճել է բրոնզե մեդալ։ Երկու ամիս անց դարձել է Ֆրանսիայի մեծահասակների առաջնության հաղթող։

2018 թվականին Սառան մասնակցել է իր համար նորամուտային Եվրոպայի առաջնությանը, որտեղ գրավել է ամփոփիչ 5-րդ տեղը և դրական տպավորություն է թողել մարզական ֆունկցիոներների վրա։ Նույն թվականի սեպտեմբերին նա հաղթել է Եվրոպայի պատանեկան առաջնությունում, իսկ մեկ ամիս անց նվաճել է աշխարհի պատանեկան առաջնության արծաթե մեդալը։ 2018 թվականի վերջին նա երկրորդ անգամ դարձել է Ֆրանսիայի չեմպիոն։

Տոկիոյում ընթացող աշխարհի առաջնությունում Սառան իր քաշային կարգում քառորդ եզրափակիչում պարտվել է կանադացի Քրիստա Դեգուչիին և ի վերջո զբաղեցրել է 5-րդ տեղը։ Մրցումային վերջին օրը Սիզիկը թիմային մրցաշարում Ֆրանսիայի հավաքականի կազմում նվաճել է արծաթե մեդալ՝ միայն եզրափակիչում զիջելով Ճապոնիայի թիմին։ 2019 թվականի հոկտեմբերին նա հասել է Աբու Դաբիի Մեծ սաղավարտի մրցաշարի եզրափակիչ եւ գրավեց երկրորդ տեղը։

2020 թվականի վերջին Պրահայում կայացած Եվրոպայի առաջնությունում ֆրանսիացի ձյուդոիստուհին քառորդ եզրափակիչում պարտվել է սերբ Մարիկա Պերիշիչին, սակայն սփոփիչ գոտեմարտերում նվաճել է մայրցամաքային առաջնության բրոնզե մեդալ։

2021 թվականի ապրիլին Պորտուգալիայում կայացած Եվրոպայի առաջնությունում ֆրանսիացի մարզուհին երրորդ տեղի համար գոտեմարտում առավելության է հասել բելգիացի Մինա Լիբերերի նկատմամբ և դարձել Եվրոպայի առաջնության բրոնզե մեդալակիր։ Ընդգրկվել Է 2020 թվականի Տոկիոյի Ամառային օլիմպիական խաղերի Ֆրանսիայի ազգային օլիմպիական հավաքականի անդամների նախնական ցուցակում։

2021 թվականին նվաճել է արծաթե մեդալ Դոհայում անցկացված Judo World Masters-ում։

Սառա-Լեոնի Սիզիկը ներկայացրել է Ֆրանսիան 2020 թվականի Ամառային օլիմպիական խաղերում։

## Ծանոթագրություններ

## Արտաքին հղումներ
* Սառա Լեոնի Սիզիկի էջը *judoinside.com* կայքում 
* Վիճակագրությունը *ijf.org* կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի ձյուդոիստներ
Կատեգորիա:Ֆրանսիացի օլիմպիական չեմպիոններ
Տավրոս (այլ կիրառումներ)

**Տավրոս**, կարող է վերաբերել՝
* Տավրոսյան լեռնահամակարգ - լեռնային համակարգ Փոքրասիական բարձրավանդակի հարավում և Հայկական լեռնաշխարհում (Թուրքիայի տարածքում)
* Տավրոս - քաղաքական, գրական շաբաթաթերթ
* Տավրոս - գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում
Բեկդաշ (Զանգեզուրի գավառ)

**Բեկդաշ**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907-1908 թվականներին գյուղն ունեցել է 100 ադրբեջանցի բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր